**Spojená škola internátna, Červeňova 42, 949 01 Nitra, tel/fax :037/6511802**

**Kritériá pre prijatie žiakov do Praktickej školy pre školský rok 2024/2025**

Praktická škola

Praktická škola je určená pre žiakov s mentálnym postihnutím alebo pre žiakov s MP s iným zdravotným postihnutím a pre žiakov postihnutých autizmom alebo ďalšími pervazívnymi vývinovými poruchami s MP, ktorí ukončili základnú školu alebo povinnú školskú dochádzku a ich stupeň postihnutia im neumožňuje zvládnuť prípravu v odbornom učilišti / variant B,C, výnimočne variant A/ + aj nad 18 rokov veku dieťaťa, ak neabsolvovali výchovu a vzdelávanie v OU alebo PŠ. Do praktickej školy môže byť prijatý aj uchádzač, ktorý navštevoval najmenej deväť rokov základnú školu a neukončil vzdelávací program základnej školy /Školský zákon §62ods.4/. Praktická škola sa otvára s dĺžkou trvania štúdia 3 roky.

**Zameranie:** **Pomocné práce v kuchyni / aj pre žiakov s autizmom a inými PVP s MP/**

**Pestovateľské práce**

**Pomocné práce s kancelárskou technikou / pre žiakov s autizmom a inými PVP s MP**

Ukončuje sa celkovým zhodnotením manuálnych zručností žiaka. Štúdium je bezplatné, s možnosťou pobytu v školskom internáte.

**Podmienky prijatia:**

* Prihláška žiaka do PŠ
* Potvrdenie o zmenenej pracovnej schopnosti / prikladá len uchádzač/ka, ktorý uviedol , že má zmenenú pracovnú schopnosť/
* Správa z diagnostického vyšetrenia vykonaného zariadením poradenstva a prevencie nie staršej ako dva roky
* Kópia vysvedčenia za každý ročník, v ktorom bol uchádzač/ka hodnotený/á slovne.
* Stručná charakteristika žiaka

uchádzači o štúdium budú pozvaní na osobné pohovory s cieľom zistiť úroveň schopností a manuálnych zručností žiaka písomne, najmenej 5 dní pred dátumom ich uskutočnenia.

**Prihlášku do praktickej školy je potrebné zaslať do 20.03.2024**

**Kritériá pre prijatie do PŠ**

Uchádzači o štúdium by mali spĺňať tieto predpoklady:

- mať osvojené hygienické návyky

- samostatne sa obliecť, obuť, zapnúť zapínadlá, zložiť základné kusy oblečenia

- samostatne stolovať, pomenovávať a používať potreby na stravovanie

- samostatne strihať papier, textil po čiare, navliecť niť do hrubej ihly

- podľa pokynov manipulovať s drobným materiálom (triediť, ukladať, navliekať, priraďovať)

V Nitre, 1.2.2024